# data[].attributes.body
1. Suteikti žinių apie roplius. Aptarti krokodilo, vėžlio, karališkojo pitono išvaizdą, jų mitybą, gyvenimo būdą, elgesį. Palyginti gyvūnus tarpusavyje pagal dydį, spalvą.

2. Ugdyti kūrybiškumą ir vaizduotę vaikams pasirenkant įvairias priemones ir medžiagas meninės raiškos darbams.

3. Lavinti vaikų kalbinę raišką, skatinant kalbėti, samprotauti apie tai, ką matė, girdėjo, sužinojo.

4. Pateikti vaikams informaciją naudojant informacines technologijas. Ugdyti vaikų gebėjimą naudotis IKT priemonėmis.

# data[].attributes.body
7.Aplinkos pažinimas. Atpažįsta ir pavadina ne tik stebėtus vietinius, bet ir kai kuriuos tolimųjų kraštų augalus ir gyvūnus, samprotauja apie jų gyvenimo būdą ir buveines. (5 žingsnis)

8.Matematinis mąstymas. Atrenka vienodo ilgio, aukščio, pločio, tūrio daiktus. Dažniausiai taiko tiesioginį palyginimą. Dydžių skirtumams apibūdinti pradeda vartoti aukštesniojo laipsnio būdvardžius (ilgesnis, trumpesnis ir pan.) (4 žingsnis)

11.Kalbinė raiška. 3–5 žodžių vientisiniais sakiniais kalba pats sau ir kitam, klausinėja, užkalbina, prašo, kreipiasi, tariasi, laikydamasis elementarių kalbinio bendravimo normų; kalba ir pasakoja apie tai, ką jaučia ir jautė, veikia ir veikė (4 žingsnis)

13.Meninė raiška. Pradeda planuoti kūrybinį procesą: pasirenka norimas priemones, medžiagas, numato proceso eigą, kurią veikdamas gali keisti. Piešia, tapo, modeliuoja, lipdo. (5 žingsnis)

9. Skaitmeninis sumanumas. Atliepia, komentuoja įvairiomis formomis (vaizdo, garso įrašai, animacijos) pateikiamą informaciją. Vartoja kai kuriuos su technologijų naudojimu susijusius žodžius, pasakoja apie interaktyvią knygelę, programėlę, žaidimą. (4 žingsnis)

# data[].attributes.body
Pokalbis. Mokytoja pristato vaikams savaitės temą. Šiandien kalbėsime apie roplius, išsiaiškinsime kas jie tokie, sužinosime apie jų gyvenimo būdą, kuo jie minta, kaip atrodo, ar galima auginti namuose, ar žmonėms galima juos liesti, kodėl neturi kailio. Atliksime meninės raiškos užduotėlę - lipdysime iš plastilino patinkantį roplį. Žiūrėsime filmuką apie Lietuvoje gyvenančius roplius, vėliau aptarsime, ką sužinojome.

Aiškinimas. Demonstracija. Mokytoja parodo vaikams edukacinį filmuką apie Lietuvoje gyvenančius roplius, taip pat plakatą. Apibūdina, kas jame pavaizduota, aptaria gyvūnų išvaizdą, jų ypatumus.

https://youtu.be/jz_QlCLtR8A?si=802eOr7w9GFGujrG

Diskusija. Kartu su vaikais diskutuojama, koks gyvūnas jiems labiausiai patiko, įvardija gyvūnų išvaizdą - kokios jie spalvos, kokia uodega, nosis, akys, samprotauja kodėl jie be kailio, ar jiems nešalta. Klausiama vaikų ką ėda vėžlys, krokodilas, driežas? Ar galime juos laikyti namuose, o gal kažkas augina roplį namuose? Kurie ropliai yra pavojingi žmonėms ir kitiems gyvūnams? Vaikai prisimena, kokias knygeles, filmukus žiūrėjo namuose apie roplius.

# data[].attributes.body
1. Žaidimas. Mokytoja pasiūlo vaikams pažaisti žaidimą “Roplių lenktynės”. Vaikai išsirenka, kokiu ropliu nori būti (pvz., vėžlys, driežas, gyvatė, krokodilas). Užduotis - imituoti savo pasirinkto roplio judesius, pvz. vėžlys - juda labai lėtai, ropoja ant keturių kojų, driežas - ropoja greičiau, kartais „sustoja“ ir kt. Tikslas - “nuropoti“ iki finišo linijos savo roplio stiliumi.

2. Tyrinėjimas. Mokytoja paruošia paveikslėlius/nuotraukas su roplių atvaizdais, jie turi būti ryškūs, spalvoti. Vaikai su padidinamuoju stiklu tyrinėja juos, apžiūri odą, akis, kojas ir kt. Žinių įtvirtinimui nupiešia savo pasirinktą roplį atkartodami matytus jo ypatumus.

3. Kūrybinė užduotis. Mokytoja paruošia įvairių roplių (iguana, žaltys, vėžlys ir krokodilas) piešinius. Vaikai pasirinkę akvarelę arba guašą nudažys įvairių roplių piešinius pagal savo norus.

# data[].attributes.body
1. Smulkioji motorika. “Driežo žvyneliai”. Reikalingas driežo trafaretas, smulkūs popieriaus lapeliai (galima naudoti mažus apskritimus skylamušiu išmuštus). Vaikas klijuoja žvynelius ant driežo.

2. Kalbinis ugdymas. Reikalingos kortelės su įvairių roplių atvaizdais. Vaikas išsirenka vieną kortelę ir apibūdina, ką joje mato. Vaiko klausiama: kas tai? Koks tai roplys? Apibūdink kokia jo išvaizda. Kur jis gyvena? Ar esi tokį matęs? Ir kt.

3. Meninė raiška. Mokytoja paruošia roplio trafaretą. Vaikas nuspalvina roplį, o tada papuošia jį pasirinktomis medžiagomis (pvz. driežo nugarai naudoja žvynelių iškarpas arba smėlį, vėžliui – sagas vietoj šarvo ornamentų).

# data[].attributes.body
Veikla visai vaikų grupei

Tyrinėjimas. “Roplių medžiotojai”. Mokytoja paruošia laminuotų kortelių su įvairių roplių atvaizdais, juos paslepia lauke. Vaikai ieško pasislėpusių roplių žolėje, prie medžių, po akmenukais ar krūmeliais. Radę – deda į savo krepšelį. Kai visi surenka roplius, kiekvienas vaikas parodo, ką rado, ir pabando pasakyti, koks tai roplys, kaip jis juda, ką valgo, kur gyvena.

Veikla grupelėse

Vaidmeninis žaidimas. “Roplio judesiai”. Vaikai paskirstomi grupelėmis, kiekvienam pasakomas tam tikro roplio pavadinimas, o vaikų užduotis judėti taip kaip toks roplys (pvz.: gyvatė šliaužia, vėžlys lėtai ropoja, krokodilas šliaužia su atremtais delnais). Kita grupelė vaikų turi atspėti, koks tai roplys.

Individuali veikla

Kūrybinis. Iš įvairių gamtinių medžiagų sukurti ropliui namus.

# data[].attributes.body
Aiškinimas. Demonstravimas. Mokytoja primena vaikams šios savaitės temą apie roplius. Taigi, vienas iš jų yra krokodilas, šiandien apie jį ir sužinosime. Parodoma vaikams nuotrauka/paveikslėlis su krokodilo atvaizdu. Tuomet mokytoja vaikams paaiškina, jog krokodilas yra labai didelis ir galingas gyvūnas, kuris gyvena vandenyje. Jis turi ilgą kūną ir stiprius žandikaulius bei didžiulius dantis, kurie yra labai aštrs. Krokodilai dažnai gyvena upėse ir pelkėse, kur jie gali pasislėpti po vandeniu ir niekas jų nemato. Mėgsta saulėje šildytis, todėl dažnai gulės ant žemės, kad sušiltų, taip pat labai gerai plaukia ir gali ilgai būti po vandeniu, gali šokti į vandenį labai greitai, jei jiems reikia pagauti maisto – pavyzdžiui, žuvų arba mažų gyvūnų.

Krokodilai turi didelę, storą odą, kuri juos saugo nuo šalto vandens.

IKT. Klausymas. Mokytoja interaktyvioje lentoje įjungia edukacinį filmuką apie krokodilus.

Diskusija. Vaikai klausiami mokytojos aptaria, ką sužinojo pažiūrėję filmuką, dalijasi mintimis, įspūdžiais, pastebėjimais.

# data[].attributes.body
1. Meninė raiška. Aplikacija. Mokytoja paruošia vaikams priemones: popierius, žirklės, klijai, krokodilo trafaretas, piešimo priemonės, spalvotas popierius. Vaikai iš spalvoto popieriaus išsikerpa daug mažų smulkių popieriaus gabalėlių, tuomet jais dekoruoja krokodilą.

2. Žaidimas. Žaidimas - pasakėlė "Krokodilas". https://youtu.be/ExFUjqd03AY?si=eutU6Mrqeax_AQBO

3. Praktinis ugdymas. "Krokodilo dantys". Mokytoja paruošia reikalingas priemones: atspausdintas ir įlaminuotas krokodilo dantų atvaizdas, flomasteriai, dantų šepetėlis, teptukai, "dantų pasta" (galima naudoti putojančius muilus ar vaikišką dantų pastą). Vaikams reikia išvalyti nešvarius krokodilo dantis. Tai linksma veikla, kur vaikai mokosi apie dantų higieną ir kartu sužino, kaip svarbu juos prižiūrėti.

# data[].attributes.body
1. Smulkioji motorika. "Krokodilo kiaušiniai". Smėlyje paslepiami krokodilo "kiaušiniai" (gali būti smulkūs kamuokiukais ar pan.), vaikas pincetu/skalbinių spaustukais jų ieško bei perkelia į indelį.

2. Lipdymas. Vaikas iš modelino lipdo krokodilo kūno dalis: galvą, kūną, kojas ir uodegą, tuomet gali sukurti krokodilo veidą, pridėti akis, dantis ir kitas detales.

3. Praktinio mokymo metodas. Mokytoja paruošia vaikui įvairių geometrinių formų. Užduotis - iš jų sudėlioti krokodilo atvaizdą. Taip ugdome ne tik smulkiąją motoriką, kūrybiškumą, bet ir mokome vaikus pažinti geometrines formas bei kaip galime jas pritaikyti.

# data[].attributes.body
Veikla visai vaikų grupei

Žaidimas. "Krokodilo grobis". Reikalingos priemonės: įvairūs gyvūnėliai (maži žaisliukai). Lauke paslėpiami žaisliniai gyvūnėliai, vaikai "tampa" krokodilais ir turi susirasti sau grobį. Vaikai gali šliaužti arba bėgti link grobio ir bandyti pasiekti tikslą. Kiekvienas vaikas turi surasti vieną grobį ir įsivaizduoti, kad jį „pagavo“.

Veikla grupelėse

Fizinis aktyvumas. "Krokodilo pelkė". Reikalingos priemonės: kibiras su vandeniu, tuščias kibiras, mažesni indeliai ar buteliai. Kibirai padedami skirtingose aikštelės pusėse,vaikai sustoja tarp jų vienas prie kito, jų užduotis iš vieno kibiro "pernešti" vandenį į kitą, pasinaudojant mažesniais indeliais. turi perteikti vandenį nuo vieno kibiro į kitą naudojant mažesnius indelius. Dvi komandos varžosi, kuri greičiau perneš vandenį per tam tikrą atstumą.

Individuali veikla

Kūrybiškumas. Iš įvairių gamtinių medžiagų surastų kiemo teritorijoje sukurti krokodilą.

# data[].attributes.body
Aiškinimas. Demonstracija. Mokytoja primena vaikams šios savaitės temą apie roplius, bei pristato, jog šiandien išmoksime apie vieną iš jų - vėžlį.

Parodomas paveikslėlis su vėžlio atvaizdu. Paaiškinama, jog vėžlys yra gyvūnas, kuris turi kietą ir sunkią nugarą, vadinamą kriaukle. Tai kaip jo namai, kuriuos jis nešioja visur su savimi! Vėžliai gali gyventi sausumoje arba vandenyje. Jie gali būti žalios, pilkos arba rudos spalvos, galva yra maža, o kojos plokščios, kad galėtų geriau plaukti. Uodega vėžliams taip pat labai svarbi, nes ji padeda išlaikyti pusiausvyrą. Vėžlys juda labai lėtai, tačiau jis yra labai atsargus ir kantrus. Jie minta žolelėmis, lapeliais, vandens augalais, taip pat mažus vabzdžius. Įdomu tai, jog kai kurie vėžliai gali gyventi net iki 100 metų!

Klausymas. Audiopasaka "Kiškis ir vėžlys". https://youtu.be/mVCjQ6QT8DQ?si=prWuHQqdEpnD5AgJ

Pasaka aptraiama, vaikai dalijasi mintimis, ką sužinojo.

# data[].attributes.attachment_link.title
Pasaka - Kiškis ir Vėžlys. Audiopasakos lietuviškai

# data[].attributes.body
1. Kūrybinė veikla. "Vėžlio kiautas". Reikalingos priemonės: kartoniniai apskritimai, spalvoti pieštukai, dažai, žirklės, klijai, dekoracijos (spalvoti popieriukai, blizgučiai, lipdukai). Kiekvienas vaikas gauna kartoninį apskritimą ir jį spalvina, dekoruoja, puošia pagal savo sumanymą. Vaikai gali naudoti dažus, spalvotus pieštukus, blizgučius ar lipdukus, kad papuoštų kiautą ir suteiktų jam unikalų raštą.

2. Kalbinė raiška. Vaikams pasiūloma sukurti pasaką apie vėžlį ją nupiešiant. Pirmiausia mokytoja lentoje nupiešia vėžliuką, tuomet kiekvienas vaikas iš eilės kuria istoriją, viena pasako norimą įvykį/nutikimą/detalę, kitas vaikas paplido, mokytoja tuo metu vaikų išsakytas mintis piešia lentoje. Galiausiai sukurta pasaka virsta ir vizualizacija lentoje.

3. Judrus vaidmeninis žaidimas. Paskatinkite vaikus pabandyti judėti kaip vėžliai, imituoti jo judesius: šliaužti labai lėtai, susikūprinti kaip vėžlys, pasislėpti į kriauklę.

# data[].attributes.body
1. IKT. Užduotis su "Blue bot" robotuku. Ant interaktyvaus plakato išdėliojamas vėžlio "maistas" įvairiose vietose. Vaikas turi užprogramuoti taip robotuką, kad jis pasiektų ir susirinktų visą maistą.

2. Kūrybinis mąstymas. Dėlionė “Vėžlys”. Mokytoja atspausdina vėžlio nuotrauką, ją laminuoja, tuomet sukarpo lygiomis dalimis. Vaiko užduotis - sudėti paveikslėlį, kuriame pamatys vėžlio atvaizdą.

3. Meninė raiška. Guašu ar akvarėle piešia vėžliui jo gyvenvietę.

# data[].attributes.body
Veikla visai vaikų grupei

Judrus žaidimas. "Vėžlio kelias". Lauke sukuriamas kliūčių ryožas, kuris imituoja vėžlio gyvenimą gamtoje. Tai padaryti galima iš įvairių lauke rastų medžiagų (šakelių, akmenukų ir pan.) arba iš sportinio inventoriaus turimo darželyje. Užduotis vaikams - pereiti per kliūčių ruožą kaip vėžliai – lėtai, atsargiai, bandydami nepargriūti ir apsaugoti savo „kriauklę“ (galvą ir kūną). Galima pridėti užduočių, pavyzdžiui, sustoti prie kiekvienos kliūties ir atsakyti į klausimą apie vėžlius.

Veikla grupelėse

Tyrinėjimas. "Vėžlių slėpynės". Mokytoja lauko teritorijoje paslepia vėžlio figūrėles ar atspasudintus paveikslėlius. Vaikai tyrinėja teritoriją ir ieško pasislėpusių vėžliukų.

Individuali veikla

Piešimas. Su kreidelėmis piešia vėžlį ar tai, ką žino apie jį.

# data[].attributes.body
Aiškinimas. Demonstravimas. Mokytoja primena vaikams apie ką šią savaitė mokosi - roplius, o vienas iš jų yra karališkasis pitonas. Taigi, šiandien apie jį ir išsiaiškinsime daug įdomių dalykų! Pademonstruoja vaikams karališkojo pitono nuotrauką bei papasakoja apie jį: karališkasis pitonas – tikras gyvūnų pasaulio karalius. Tai - gyvatė, kuri gyvena Afrikoje. Jos kūnas padengtas ypatingais raštais, primenančiais karališkąjį apsiaustą. Karališkasis pitonas yra didelis, bet ne toks pavojingas kaip kitos gyvatės. Jis turi ilgą kūną, kuris gali būti nuo 1 iki 2 metrų ilgio, ir jo odą dengia įvairūs tamsūs ir šviesūs raštai, kurie padeda jam paslėpti tarp medžių šakų ir krūmų. Jis minta kitus gyvūnus, pavyzdžiui: peles, vabzdžius, mažus paukščius ar net mažus žinduolius. Pitonas juda lėtai, tačiau labai stipriai. Jis nesugeba šokinėti kaip kiti gyvūnai, bet labai gerai šliaužia ir gali judėti tiek žeme, tiek kopti medžiais. Karališkasis pitonas nėra pavojingas žmonėms. Jis gyvena Afrikos tropiniuose miškuose ir sausuose regionuose. Jis mėgsta gyventi po žeme, uolose arba krūmuose, kur gali pasislėpti nuo kitų gyvūnų.

Kūrybinė veikla. mokytoja pakviečia vaikus įtvirtinti žinias ir pagal savo sumanymą ir vaizduotę nupiešti/lipdyti ar aplikuoti karališkąjį pitoną. Reikalingos priemonės: guašas/akvarelė, pieštukai, plastilinas, popierius, klijai, žirklės. Vaikai pasirenka su kokiomis priemonėmis nori dirbti, piešia/aplikuoja/lipdo savo sugalvotą karališkąjį pitoną.

# data[].attributes.body
1. Kūrybiškumas. STEAM veikla. "Karališkojo pitono guolis". Kadangi šis gyvūnas neturi savo guolio taip kaip kiti gyvūnai gamtoje, pasiūloma vaikams sukurti jam namus. Paprašome vaikų pagalvoti, kur pitonas galėtų pasislėpti gamtoje (miške, pievoje, džiunglėse). Naudojamos įvairios priemonės: popierius, piešimo priemonės, klijai, antrinės žaliavos, gamtinė medžiaga. Vaikai renkasi pagal savo sumanymą ir idėjas.

2. Tyrinėjimas. "Pitono pietūs". Mokytoja paruošia reikalingas priemones: atspausdinti paveikslėliai su karališkojo pitono maistu arba figūrėlės gyvūnų, kuo minta pitonas. Vaikai paskirstomi į grupelės. Jų užduotis kuo greičiau surasti paslėptą pitono grobį.

3. Žaidimas. "Gyvatėlė". Metamas kauliukas - kiek tašku išriedėjo - tiek langelių paeinama. Jei užlipama ant kopetėlių - kylama į viršų, jei ant gyvatėlės - žemyn. Laimi, kas pasiekia finišą pirmas.

https://images.app.goo.gl/CKrjrC2fdhRmnn9fA

# data[].attributes.body
1. Smulkioji motorika. Mokytoja atspasudina paveikslėlį su pitono atvaizdu, kuriame aiškiai matosi žvyneliais. Vaikas iš palstilino formuoja mažus rutuliukus ir puošia gyvatei odą.

https://images.app.goo.gl/JMUw9fCXoPA2HojFA

2. Rankos lavinimo užduotis. "Pitono kelias". Mokytoja paruošia užduotėlę rankos lavinimui - įvairios linijos.

https://images.app.goo.gl/ToNx4UPDbtfxJJPw7

3. Kūrybinis mąstymas. Dėlionė “Karališkasis pitonas”. Mokytoja atspausdina pitono nuotrauką, ją laminuoja, tuomet sukarpo lygiomis dalimis. Vaiko užduotis - sudėti paveikslėlį, kuriame pamatys pitono atvaizdą.

# data[].attributes.attachment_link.title
Veikla skirta 5-6 metų vaikams UGDOMIJI VEIKLA : Rankos lavinimui ...

# data[].attributes.body
Veikla visai vaikų grupei

Žaidimas. Pasirenkamas vienas vaikas, kuris bus „pitonas“ ir turės užsimerkti. Kiti vaikai turi pasislėpti po krūmais, už medžių, už akmenų ar kitose vietose lauke. Pitonas turi surasti kitus vaikus. Kai pitonas suranda vaiką, tas vaikas tampa nauju pitonu, ir žaidimas tęsiasi.

Veikla grupelėse

Fizinis aktyvumas. Vaikai paskirstomi į dvi gurpeles. Vienas vaikas abiejose grupelėse išrenkamas "pitonu" ir turi turi gaudyti kitus vaikus, pagavus vieną - toliau gaudo dviese, pagavus dar vieną - trise ir t.t. kol pagauna visus vaikus.

Individuali veikla

Kūrybiškumas. Iš įvairių gamtinių medžiagų kuria savo karališkąjį pitoną.

# data[].attributes.body
https://images.app.goo.gl/9qzdyNycBfd11HBz8

Pokalbis. Demonstravimas. Mokytoja aptaria su vaikais apie ką visą šią savaitę kalbėjo, mokėsi, kokias užduotėles atliko. Demonstruoją plakatą su ropliais bei pasikartoja, ką išmoko: įvardija matomus roplius, aptaria jų išvaizdą, gyvenimo būdą, papasakoja, kuo jie minta, kur gyvena, ar nėra pavojingi žmogui ir visa kita. Vaikai samprotauja, kas jiem labiausiai patiko, kokias veiklas norėtų pakartoti.

Vėliau pakviečia vaikus atlikti kūrybinį darbelį.

Kūrybinė užduotis. Reikalingos įvairios roplių figūrėlės, popierius spalvotas, miltai, sietelis. Vaikai padeda gyvūno figūrėlę ant popieriaus, tuomet įdeda į sietelį miltų, atsargiai sijodami padengia figūrėlę miltais. Tuomet pakelia figūrėlę, ir ant lapo pasimato gyvūno kontūras.

# data[].attributes.body
1. Praktinio ugdymo metodas. Palyginimas. Reikalingi įvairių roplių paveikslėliai arba figūrėlės. Vaikai pasirinkę vieną porą skirtinų roplių juos palygina pagal dydį, formą, spalvas.

2. Žaidimas. "Atmintis". Kortelių žaidimas, kuomet reikia surasti du vienodus paveikslėlius. Mokytoja atspausdina įvairių roplių paveikslėlius po du vienodus, įlaminuoja, sukarpo.

3. Kalbinė raiška.

Klausome pasakos apie driežą ir gyvatę. Vėliau aptariame kokius roplius atpažįsta šioje pasakoje? Gal gali pasakyti kiek jų buvo? Ką jie veikė? Gal žinote, kuo jie minta?

https://www.lrt.lt/radioteka/irasas/2000224309/vakaro-pasaka-joy-cowley-gyvate-ir-driezas-i-dalis?srsltid=AfmBOorsOiv7iI3UUfw9qp9-J3oprVBG8uD__oedwVXwH2HD4J31nJa8&season=%2Fmediateka%2Faudio%2Fvakaro-pasaka%2F2022

# data[].attributes.attachment_link.readable_text
Kas vakarą po pasaką - mažiems ir dideliems. Gražiausios pasaulio tautų pasakos, klasikų kūriniai, šiuolaikinių užsienio ir lietuvių rašytojų knygos vaikams. Skaito žinomi šalies aktoriai. Klausytis pasakų kviečiame darbo dienomis 20.05 val.

Vakaro pasaka. Renato Rascel. „Pikoletas" II dalis

Vakaro pasaka. Renato Rascel. „Pikoletas" I dalis

Radijo pasakos 2022-07-18 17:05

Vakaro pasaka. Joy Cowley. „Gyvatė ir Driežas" I dalis

Joy Cowley. Knygos „Gyvatė ir Driežas" ištrauka. Vertė Viltaras Alksnėnas. Skaito aktorė Sonata Visockaitė.

Vakaro pasaka. Joy Cowley. „Gyvatė ir Driežas" I dalis

Vakaro pasaka. Joy Cowley. „Gyvatė ir Driežas" I dalis

Lietuvos nacionalinis radijas ir televizija © 2025. Visos teisės saugomos

# data[].attributes.attachment_link.title
Vakaro pasaka. Joy Cowley. „Gyvatė ir Driežas" I dalis

# data[].attributes.attachment_link.description
Joy Cowley. Knygos „Gyvatė ir Driežas" ištrauka. Vertė Viltaras Alksnėnas. Skaito aktorė Sonata Viso... 2022.07.18 20:05

# data[].attributes.body
1. Kalbinė raiška. Aptariamas plakatas, kuriame pavaizduoti ropliai, klausiama vaiko: „Ar žinai, kas yra ropliai?“ „Kokius roplius pažįsti?“ „Kur jie gyvena? Kaip juda? Ką valgo?“

2. Spalvinamas pasirinktas roplio paveikslėlis.

3. Praktinio ugdymo metodas. Mokytoja paruošia įvairių roplių kortelių arba figūrėlių. Vaikas turi juos sudėlioti vienas paskui kitą pagal dydį,

# data[].attributes.body
Veikla visai vaikų grupei

Žaidimas. Vaikai vaikšto po aikštelę kaip ropliai (pvz. kaip gyvatės ar driežai), tuomet mokytoja sušunka: „Pavojus!“ – visi turi greitai nubėgti į artimiausią „slėptuvę“ (slėptuvė pažymima su lanku). Kai pasakoma „ramu“ – vaikai vėl laisvai juda kaip ropliai.

Veikla grupelėse

Kūrybinė veikla. Vaikai paskirstomi į grupeles, tuomet duodama išsitraukti viena kortelė su tam tikru roplio atvaizdu. Vaikų užduotis tam ropliui sukurti jo būstą. Vėliau vaikai aptaria, palygina vieni kitų darbus.

Individuali veikla

Smėlio dėžėje sukurti ropliui jo "namus".

Kreidelėmis nupiešti pasirinktą roplį.

Iš gamtinės medžiagos sukurti norimą roplį.